Den islamiske slagtemetode ''dhabiha'' gør kød halal. Det foregår ved at skære halspulsåren, struben og spiserøret over med et enkelt snit for at få alt blodet ud af dyret, da det at spise blod specifikt er forbudt. Slagtningen af dyret er en rituel handling, der indledes med ordene "I Allahs Navn, den Barmhjertige, den Nådige" (بِسْمِ اللهِ الرَّحْمنِ الرَّحِيمِ, ''bismillāh'', ''i-rahman'', ''i-rahīm''). Ved halal-slagtning kan dyret bedøves når det er muligt.<ref>{{Cite web |url=http://www.blog.okohalal.dk/#home |title=Arkiveret kopi |access-date=30. december 2013 |archive-date=30. december 2013 |archive-url=https://web.archive.org/web/20131230235858/http://www.blog.okohalal.dk/#home |url-status=dead }}</ref> I øvrigt er der en række krav til slagtningen:
* For at mindske smerten må dyret hverken føle sult eller tørst i tiden op til slagtningen.
* Dyret bør håndteres med ro og venlighed for ikke at blive nervøst.
* Andre dyr må ikke slagtes i dyrets nærvær.
* Kniven skal være så skarp som muligt, men må ikke skærpes i dyrets nærvær.
* Snittet skal være hurtigt og præcist.
* Strube og spiserør gennemskæres sammen med halspulsåren så rygmarven ikke beskadiges.
Derudover må ingen skære i dyret eller flå det, før de sidste krampetrækninger er ebbet ud.
Sprog